8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 797 της 26 Νοεμ./6 Δεκ. 1969 (ΦΕΚ Α΄ 256) Περί εξαιρέσεως των δασοφυλάκων από του κωλύματος της εντοπιότητος. Έχοντες υπ’ όψει: 1)Το άρθρ. 56 παρ. 4 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων», 2)τα άρθρ. 3 και 7 του Α.Ν. 91/1967 «περί οργανώσεως, λειτουργίας και αρμοδιοτήτων του Υπουργείου Προεδρίας της Κυβερνήσεως», 3)την υπ’ αριθ. 5724/Δ/5.3.1969 απόφασιν του Προέδρου της Κυβερνήσεως, ως Υπουργού Προεδρίας της Κυβερνήσεως «περί προσδιορισμού των αρμοδιοτήτων του Υπουργού Αναπληρωτού, Υφυπουργού και Γενικού Γραμματέως του Υπουργείου Προεδρίας της Κυβερνήσεως», 4)την υπ’ αριθ. 425/26.6.1969 γνωμοδότησιν του Α.Σ.Δ.Υ., 5)την υπ’ αριθ. 712/1969 γνωμοδότησιν του Συμβουλίου της Επικρατείας, προτάσει των Ημετέρων Αναπληρωτού Προεδρίας της Κυβερνήσεως και Γεωργίας Υπουργών, απεφασίσαμεν και διατάσσομεν: Αι περί εντοπιότητος διατάξεις της παρ. 1 του άρθρ. 56 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων» δεν έχουν εφαρμογήν προκειμένου περί δασοφυλάκων. Εις τον αυτόν επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 